ⵜⵉⵖⵎⵔⵜ (ⵜⵉⵏⵎⵍ)

ⵜⵜⵢⴰⴱⵏⴰ ⵜⵉⵖⵎⵔⵜ ⵏⵖ ⵜⴰⵖⵎⵔⵜ ⴳ ⵎⵏⵏⴰⵡ ⵏ ⵜⴰⵙⵓⵜⵉⵏ ⵏ ⵍⵉⵙⵍⴰⵎ, ⵜⵔⵡⵙ ⵉ ⵜⵡⵉⵏⴰⵙ ⵏ ⵓⵙⵍⵎⴷ, ⴷ ⵜⵜⵢⴰⵙⵙⴰⵏⵜ ⵙⵔⵙ ⵜⵉⵡⵉⵏⴰⵙ ⵜⵉⵚⵓⴼⵉⵢⵉⵏ. ⵜⴳⴰ ⵜⵉⵖⵎⵔⵜ ⵜⵉⴳⵎⵎⵉ ⵏ ⵓⵙⴳⴷ ⴷ ⵓⵙⵏⴷⵍ ⴷ ⵓⴷⵖⴰⵔ ⵏ ⵡⴰⵔⵣⴰⴼ ⴰⵙⴳⴷⴰⵏ ⵉ ⵉⵏⵔⵣⴰⴼⵏ ⴷ ⵉⵎⵥⵥⵉⵢⵕⵏ. ⵜⵜⵢⴰⵙⵙⴰⵏ ⵙ ⵓⵙⵍⵎⴷ ⴰⵙⴳⴷⴰⵏ ⴷ ⵜⴳⴰ ⴰⴷⵖⴰⵔ ⵏ ⵜⵖⵉⵎⵉⵜ ⵉ ⵎⴷⴷⵏ ⴷⴰ ⵉⵣⵔⵉⵏ ⵙⴳⵉⵙ. ⵎⵛⵜⴰ ⵏ ⵜⵖⵎⵔⵉⵏ ⵍⵍⴰⵏⵜ ⴳ ⵡⴰⵎⵓⵔⴰⴽⵓⵛ ⴷ ⵜⵎⴰⵣⵖⴰ, ⵙⴳⵉⵙⵏⵜ: ⵜⵉⵖⵎⵔⵜ ⵏ ⵎⵓⵍⴰⵢ ⴷⵔⵉⵙ ⴳ ⴼⴰⵙ, ⵜⵉⵖⵎⵔⵜ ⵏ ⴰⵢⵜ ⵓⵎⵖⴰⵔ ⴳ ⵜⴰⵎⵚⵍⵓⵃⵜ, ⵜⵉⵖⵎⵔⵜ ⵏ ⴰⵢⵜ ⵉⴷⵉⵍⴰ ⵜⴰⵎⴰ ⵏ ⵅⵏⵉⴼⵔⴰ, ⵜⵉⵖⵎⵔⵜ ⵜⴰⵛⵔⵇⴰⵡⵉⵜ ⴳ ⴱⵊⵊⵄⴷ, ⵜⵉⵖⵎⵔⵜ ⵏ ⵙⵉⴷⵉ ⵚⵖⵉⵕ ⴱⵏ ⵍⵎⵏⵢⴰⵕ ⴳ ⴱⵣⵓ, ⵜⵉⵖⵎⵔⵜ ⵏ ⵙⵉⴷⵉ ⴱⵍ ⵄⴱⴱⴰⵙ ⴳ ⵎⵕⵕⴰⴽⵛ…

ⵎⵇⵇⴰⵔ ⵜⴰⵖⵓⵍ ⵜⴳⴰ ⴷⵖⵉⵇ ⵖⴰⵙ ⴽⵔⴰ ⵏ ⵡⴰⵎⵎⴰⵙ ⴰⵙⴳⴷⴰⵏ, ⵎⴰⵛⴰ ⴳ ⵜⴰⵙⵓⵜⵉⵏ ⵉⵣⵔⵉⵏ ⵜⵍⵍⴰ ⵜⴳⴰ ⴰⵡⴷ ⴽⵔⴰ ⵏ ⵜⴳⵣⵣⵓⵎⵜ ⵜⴰⵙⵔⵜⴰⵏⵜ ⴳ ⵡⴰⵎⵓⵔⴰⴽⵓⵛ, ⵜⵍⵍⴰ ⴷⴰ ⵜⵜⵉⵔⴰⵔ ⵢⴰⵏ ⵓⵎⵓⵔ ⵉⵅⴰⵜⵔⵏ ⴳ ⵓⵙⵙⵄⵕⴱ ⵏ ⵡⴰⵎⵓⵔⴰⴽⵓⵛ.